text: Kolding reklamerer for sine egne borgere
  05 februar 2014 kl. 19.42
  Koldings borgmester er så ivrig efter at holde på nye tilflyttere, at han selv viser dem rundt i byen.
  Sæt dig ind i en bus, mød borgmesteren og få en rundtur til byens seværdigheder. Sådan lyder tilbuddet til nye tilflyttere i Kolding. Borgmester Jørn Pedersen viser jævnligt Koldings seværdigheder frem for nye tilflyttere.
  -Vi er stolte af vores kommune, og vi synes, der sker så meget spændende, at vi gerne vil vise det frem, skriver Jørn Pedersen på kommunens hjemmeside.
  Kolding kommune leder selv aktivt efter nye tilflyttere og lavede hen over jul og nytår en kampagne for at trække singler til byen. Kolding reklamerer også for sig selv i Aarhus og andre store byer.
  Næste bustur er torsdag d. 6. februar. Man kan stadig nå at tilmelde sig busturen torsdag ved at sende en mail til info@visitkolding.dk med navn.
   - Læs mere om busturen her
  